(Návrh)

**Zákon**

z ... 2022,

**ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 301/2005 Z. z. Trestný poriadok v znení zákona č. 650/2005 Z. z., zákona č. 692/2006 Z. z., zákona č. 342/2007 Z. z., zákona č. 643/2007 Z. z., zákona č. 61/2008 Z. z., zákona č. 491/2008 Z. z., zákona č. 498/2008 Z. z., zákona č. 5/2009 Z. z., zákona č. 59/2009 Z. z., zákona č. 70/2009 Z. z., zákona č. 97/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 305/2009 Z. z., zákona č. 576/2009 Z. z., zákona č. 93/2010 Z. z., zákona č. 224/2010 Z. z., zákona č. 346/2010 Z. z., zákona č. 547/2010 Z. z., zákona č. 220/2011 Z. z., zákona č. 262/2011 Z. z., zákona č. 331/2011 Z. z., zákona č. 236/2012 Z. z., zákona č. 334/2012 Z. z., zákona č. 345/2012 Z. z., zákona č. 204/2013 Z. z., zákona č. 305/2013 Z. z., zákona č. 1/2014 Z. z., zákona č. 195/2014 Z. z., zákon č. 307/2014 Z. z., zákona č. 353/2014 Z. z., zákona č. 78/2015 Z. z., nálezu Ústavného súdu Slovenskej republiky č. 139/2015 Z. z., zákona č. 174/2015 Z. z., zákona č. 397/2015 Z. z., zákona č. 398/2015 Z. z., zákona č. 401/2015 Z. z., zákona č. 440/2015 Z. z., zákona č. 444/2015 Z. z., zákona č. 91/2016 Z. z., zákona č. 125/2016 Z. z., zákona č. 316/2016 Z. z., zákona č. 152/2017 Z. z., zákona č. 236/2017 Z. z., zákona č. 274/2017 Z. z., zákona 161/2018 Z. z., zákona č. 314/2018 Z. z., zákona č. 321/2018 Z. z., zákona č. 3/2019 Z. z., zákona č. 6/2019 Z. z., zákona č. 35/2019 Z. z., zákona č. 54/2019 Z. z., zákona č. 214/2019 Z. z., zákona č. 231/2019 Z. z., zákona č. 312/2020 Z. z., zákona č. 423/2020 Z. z., zákona č. 308/2021 Z. z., zákona č. 432/2021 Z. z. a zákona č. 150/2022 Z. z. sa mení a dopĺňa takto:

**1.** V § 55 ods. 3 sa slová „rozhodnutia alebo k prieťahom vo vyhotovovaní súdneho rozhodnutia“ nahrádzajú slovami „rozhodnutia, k prieťahom vo vyhotovovaní súdneho rozhodnutia alebo pri výkone trestov a ochranných opatrení“.

**2.** Za § 215 sa vkladá § 215a, ktorý vrátane nadpisu znie:

„§ 215a

Dočasné umiestnenie v zdravotníckom zariadení

pri zastavení trestného stíhania pre nepríčetnosť

(1) Ak vzniknú dôvody zastavenia trestného stíhania podľa § 215 ods. 1 písm. e) a z podaného znaleckého posudku je zrejmé, že pobyt obvineného na slobode je pre spoločnosť nebezpečný, vydá prokurátor bezodkladne príkaz na dočasné umiestnenie obvineného v zdravotníckom zariadení.

(2) Príkaz na dočasné umiestnenie obvineného v zdravotníckom zariadení musí popri údajoch zabezpečujúcich, že obvinený nebude zamenený s inou osobou, obsahovať opis skutku, pre ktorý je obvinený stíhaný, právnu kvalifikáciu tohto skutku, dôvody, pre ktoré sa príkaz na dočasné umiestnenie vydáva, zdravotnícke zariadenie, do ktorého sa obvinený umiestňuje a primerané odôvodnenie. Príkaz sa doručí obvinenému najneskôr pri jeho vykonaní.

(3) Dočasné umiestnenie a dodanie do zdravotníckeho zariadenia vykonávajú na podklade príkazu príslušníci Policajného zboru, ktorí sú tiež povinní vypátrať pobyt obvineného, ak je to na vykonanie príkazu potrebné.

(4) Ak prokurátor vydal príkaz na dočasné umiestnenie obvineného v zdravotníckom zariadení a trestné stíhanie bolo pre nepríčetnosť páchateľa činu inak trestného zastavené, podá bezodkladne súdu návrh na uloženie ochranného liečenia.“.

**3.** § 231 sa dopĺňa písmenom o), ktoré znie:

„o) nariadiť dočasné umiestnenie obvineného postihnutého duševnou poruchou, ktorého pobyt na slobode je pre spoločnosť nebezpečný, v zdravotníckom zariadení.“.

**4.** Za § 299 sa vkladá § 299a, ktorý znie:

„§ 299a

Ak prokurátor podal návrh na uloženie ochranného liečenia páchateľovi činu inak trestného, rozhodne súd o návrhu na uloženie ochranného liečenia v lehote dvoch mesiacov od jeho podania.“.

**Čl. II**

Zákon Národnej rady Slovenskej republiky č. 171/1993 Z. z. o Policajnom zbore v znení zákona Národnej rady Slovenskej republiky č. 251/1994 Z. z., zákona Národnej rady Slovenskej republiky č. 233/1995 Z. z., zákona Národnej rady Slovenskej republiky č. 315/1996 Z. z., zákona č. 353/1997 Z. z., zákona č. 12/1998 Z. z., zákona č. 73/1998 Z. z., zákona č. 256/1998 Z. z., zákona č. 116/2000 Z. z., zákona č. 323/2000 Z. z., zákona č. 367/2000 Z. z., zákona č. 490/2001 Z. z., zákona č. 48/2002 Z. z., zákona č. 182/2002 Z. z., zákona č. 422/2002 Z. z., zákona č. 155/2003 Z. z., zákona č. 166/2003 Z. z., zákona č. 458/2003 Z. z., zákona č. 537/2004 Z. z., zákona č. 69/2005 Z. z., zákona č. 534/2005 Z. z., zákona č. 558/2005 Z. z., zákona č. 255/2006 Z. z., zákona č. 25/2007 Z. z., zákona č. 247/2007 Z. z., zákona č. 342/2007 Z. z., zákona č. 86/2008 Z. z., zákona č. 297/2008 Z. z., zákona č. 491/2008 Z. z., zákona č. 214/2009 Z. z., nálezu Ústavného súdu Slovenskej republiky č. 290/2009 Z. z., zákona č. 291/2009 Z. z., zákona č. 495/2009 Z. z., zákona č. 594/2009 Z. z., zákona č. 547/2010 Z. z., zákona č. 192/2011 Z. z., zákona č. 345/2012 Z. z., zákona č. 75/2013 Z. z., zákona č. 307/2014 Z. z., nálezu Ústavného súdu Slovenskej republiky č. 139/2015 Z. z., zákona č. 397/2015 Z. z., zákona č. 444/2015 Z. z., zákona č. 125/2016 Z. z., zákona č. 82/2017 Z. z., zákona č. 18/2018 Z. z., zákona č. 68/2018 Z. z., zákona č. 177/2018 Z. z., zákona č. 6/2019 Z. z., zákona č. 35/2019 Z. z., zákona č. 395/2019 Z. z., zákona č. 217/2021 Z. z., zákona č. 187/2022 Z. z. a zákona č. 252/2022 Z. z. sa mení a dopĺňa takto:

**1.** V § 19 sa odsek 1 dopĺňa písmenom j), ktoré znie:

„j) ktorá má byť na základe príkazu dočasne umiestnená v zdravotníckom zariadení.“.

**2.** V § 19 ods. 3 sa na konci pripája táto veta: „Ak ide o zaistenie osoby podľa odseku 1 písm. j), policajt je povinný osobu dodať do zdravotníckeho zariadenia.“.

**3.** V § 19 sa za odsek 3 vkladá nový odsek 4, ktorý znie:

„(4) Policajt na základe príkazu na dočasné umiestnenie v zdravotníckom zariadení10) bezodkladne dodá zaistenú osobu, ktorej pobyt na slobode je pre spoločnosť nebezpečný, do určeného zdravotníckeho zariadenia.“

Doterajšie odseky 4 až 6 sa označujú ako odseky 5 až 7.

Poznámka pod čiarou k odkazu 10 znie:

„10) § 215a ods. 1 Trestného poriadku v znení zákona č. .../2022 Z. z.“.

**4.** V § 19 ods. 5 sa slová „v trestnom konaní, alebo inému príslušnému orgánu,“ nahrádzajú slovami „v trestnom konaní, inému príslušnému orgánu alebo osobu nedodá do určeného zdravotníckeho zariadenia“.

**5.** V § 19 ods. 7 sa na konci pripájajú tieto vety: „O dodaní osoby do zdravotníckeho zariadenia podľa odseku 4 policajt spíše úradný záznam, v ktorom uvedie osobné údaje podľa § 76a ods. 8, dôvod dodania a čas obmedzenia osobnej slobody osoby, ktorá je do zdravotníckeho zariadenia dodaná. Prevzatie osoby, ktorá je dodaná do zdravotníckeho zariadenia s uvedením miesta a času zdravotnícke zariadenie policajtovi potvrdí.“.

**Čl. III**

Zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. 82/2005 Z. z., zákona č. 350/2005 Z. z., zákona č. 538/2005 Z. z., zákona č. 660/2005 Z. z., zákona č. 282/2006 Z. z., zákona č. 518/2007 Z. z., zákona č. 662/2007 Z. z., zákona č. 489/2008 Z. z., zákona č. 192/2009 Z. z., zákona č. 345/2009 Z. z., zákona č. 132/2010 Z. z., zákona č. 133/2010 Z. z., zákona č. 34/2011 Z. z., zákona č. 172/2011 Z. z., zákona č. 313/2012 Z. z., zákona č. 345/2012 Z. z., zákona č. 41/2013 Z. z., zákona č. 153/2013 Z. z., zákona č. 160/2013 Z. z., zákona č. 220/2013 Z. z., zákona č. 365/2013 Z. z., zákona č. 185/2014 Z. z., zákona č. 204/2014 Z. z., zákona č. 53/2015 Z. z., zákona č. 77/2015 Z. z., zákona č. 378/2015 Z. z., zákona č. 422/2015 Z. z., zákona č. 428/2015 Z. z., zákona č. 125/2016 Z. z., zákona č. 167/2016 Z. z., zákona č. 317/2016 Z. z., zákona č. 386/2016 Z. z., zákona č. 257/2017 Z. z., zákona č. 351/2017 Z. z., zákona č. 61/2018 Z. z., zákona č. 87/2018 Z. z., zákona č. 109/2018 Z. z., zákona č. 156/2018 Z. z., zákona č. 192/2018 Z. z., zákona č. 287/2018 Z. z., zákona č. 374/2018 Z. z., zákona č. 139/2019 Z. z., zákona č. 231/2019 Z. z., zákona č. 383/2019 Z. z., zákona č. 398/2019 Z. z., zákona č. 467/2019 Z. z., zákona č. 69/2020 Z. z., zákona č. 125/2020 Z. z., zákona č. 165/2020 Z. z., zákona č. 319/2020 Z. z., zákona č. 392/2020 Z. z., zákona č. 9/2021 Z. z., zákona č. 82/2021 Z. z., zákona č. 133/2021 Z. z., zákona č. 213/2021 Z. z., zákona č. 252/2021 Z. z., zákona č. 358/2021 Z. z., zákona č. 532/2021 Z. z., zákona č. 540/2021 Z. z., zákona č. 2/2022 Z. z., zákona č. 67/2022 Z. z., zákona č. 102/2022 Z. z., zákona č. 125/2022 Z. z. a zákona č. 267/2022 Z. z. sa mení a dopĺňa takto:

**1.** V § 6 ods. 9 písm. c) sa vypúšťa slovo „alebo“.

**2.** V § 6 ods. 9 písm. d) sa na konci bodka nahrádza čiarkou a pripája sa slovo „alebo“.

**3.** V § 6 sa odsek 9 dopĺňa písmenom e), ktoré znie:

„e) ústavnej starostlivosti, ak ide o osobu, ktorej pobyt na slobode je pre duševnú poruchu alebo príznaky duševnej poruchy podľa znaleckého posudku podaného v trestnom konaní pre spoločnosť nebezpečný.“.

**4.** V § 9 ods. 1 písm. b) sa vypúšťa slovo „alebo“.

**5.** V § 9 ods. 1 písm. c) sa na konci bodka nahrádza čiarkou a pripája sa slovo „alebo“.

**6.** V § 9 sa odsek 1 dopĺňa písmenom d), ktoré znie:

„d) príkazu prokurátora na dočasné umiestnenie osoby v zdravotníckom zariadení, prílohou ktorého je znalecký posudok podaný v trestnom konaní.“.

**7.** V § 9 odsek 5 znie:

„(5) Prijatie osoby do ústavnej starostlivosti na základe rozhodnutia súdu alebo príkazu prokurátora na dočasné umiestnenie v zdravotníckom zariadení nemožno odmietnuť; prijatie osoby do ústavnej starostlivosti poskytovateľ s uvedením miesta a času prijatia orgánu, ktorý osobu dodal, potvrdí. Ak ide o ústavnú starostlivosť, na ktorú sa nevyžaduje informovaný súhlas podľa § 6 ods. 9 písm. d) alebo písm. e), poskytovateľ je povinný prevzatie osoby do ústavnej starostlivosti oznámiť do 24 hodín súdu, v ktorého obvode sa zdravotnícke zariadenie ústavnej starostlivosti nachádza. O zákonnosti dôvodov prevzatia do ústavnej starostlivosti rozhodne súd. Do rozhodnutia súdu možno vykonávať len také zdravotné výkony, ktoré sú nevyhnutné na záchranu života a zdravia osoby alebo na zabezpečenie ochrany jej okolia.“.

**8.** V § 11 ods. 6 písmeno c) znie:

„c) osobu, ktorej sa poskytuje zdravotná starostlivosť na základe rozhodnutia súdu alebo príkazu prokurátora na dočasné umiestnenie v zdravotníckom zariadení podľa osobitného predpisu.6)“

Poznámka pod čiarou k odkazu 6 znie:

„6) § 73 Trestného zákona.

§ 215a ods. 1 Trestného poriadku v znení zákona č. .../2022 Z. z.

§ 365 a 367 Civilného mimosporového poriadku.

§ 37 ods. 2 a 3 zákona č. 36/2005 Z. z. v znení zákona č. 175/2015 Z. z.“.

**Čl. IV**

Zákon č. 161/2015 Z. z. Civilný mimosporový poriadok v znení zákona č. 137/2019 Z. z., zákona č. 390/2019 Z. z., zákona č. 68/2021 Z. z., zákona č. 108/2022 Z. z. a zákona č. 150/2022 Z. z. sa mení a dopĺňa takto:

**1.** V § 261 sa na konci pripája táto veta: „Súd vždy prihliada aj na znalecký posudok, ktorý bol podaný v trestnom konaní vedenom proti umiestnenému.“.

**2.** V § 266 odsek 2 znie:

„(2) Súd nariadi znalecké dokazovanie a vyslúchne znalca. Za znalca nemôže súd ustanoviť lekára zdravotníckeho zariadenia, v ktorom sa umiestnený nachádza. Od znaleckého dokazovania možno upustiť, ak súd s ohľadom na vykonané dokazovanie má za to, že ďalšie držanie umiestneného v zdravotníckom zariadení je neprípustné; to neplatí, ak bol zdravotný stav umiestneného posudzovaný aj znalcom v trestnom konaní. Súd vždy prihliada aj na znalecký posudok, ktorý bol podaný v trestnom konaní vedenom proti umiestnenému a ak sú závery znaleckého dokazovania a znaleckého dokazovania vykonaného v trestnom konaní v zrejmom rozpore, súd vždy vypočuje znalca, ktorý podal znalecký posudok v trestnom konaní.“.

**Čl. V**

Tento zákon nadobúda účinnosť dňom vyhlásenia.